1. deildar lið karla í körfuknattleiksliði Vestra spilaði tvo leiki um helgina , þegar þeir tóku á móti liði Sindra frá Höfn í Hornafirði . Vestri átti glæsilegra sigra í báðum leikjum , sem fóru þannig að Vestri var með 97 stig gegn 70 í fyrri leiknum og 96 stig gegn 74 í þeim seinni . Leikur Vestra og Sindra á laugardag fór nokkuð rólega af stað en það voru gestirnir sem skoruðu fyrstu stigin eftir rúma mínútu . Vestri jafnaði strax metinn og reyndist þetta í eina skipti sem gestirnir leiddu í leiknum . Mestur varð munurinn 26 stig Vestra í vil en var oftast í kringum 10 - 15 stigin . Gott áhlaup í öðrum leikhluta skilaði þægilegri forystu í hálfleik 52 - 35 . Nebojsa var með ótrúlega töllfræðilínu í hálfeik , 11 stig , 9 fráköst og hvorki meira né minna en 12 stoðsendingar . Andre Huges skilaði sínu með góðri tvennu 14 stig og 15 fráköst . Hugi Hallgrímsson átti einnig góðan leik en þessi 16 ára leikmaður skoraði 15 stig og tók 4 fráköst . Í raun má segja að um endurtekið efni hafi verið að ræða . Nemanja tók auk þess 14 fráköst en Andrei tók 10 fráköst og gaf 6 stoðsendingar . Í 1. deild körfunnar er leikin þreföld umferð og þess vegna geta lið átt tvo heimaleiki og einn útileik gegn sumum liðum deildarinnar . Til að koma til móts við ferðakostnað sammælast lið stundum um það að leika báða heimaleikina í einni ferð og varð það raunin á milli Sindra og Vestra enda langt á milli bæjar í þessu tilviki og hár ferðakostnaður er íþyngjandi .